stanford-oval/wikipedia huggingface dataset:
תא ההדחות (2011)
תוצאות > קרב תא ההדחות (סמאקדאון)

| מספר הדחה | מתאבק | מספר כניסה | הודח על ידי | שיטת ההדחה | זמן |
| --- | --- | --- | --- | --- | --- |
| 1 | וייד בארט | 3 | ביג שואו | הצמדה | 18:48 |
| 2 | ביג שואו | 6 | קיין | הצמדה | 20:54 |
| 3 | דרו מקינטייר | 5 | קיין | הצמדה | 21:09 |
| 4 | קיין | 4 | אדג' | הצמדה | 22:50 |
| 5 | ריי מיסטריו | 2 | אדג' | הצמדה | 31:30 |
| זוכה | אדג' (א) | 1 | - | - | 31:30 |
תוצאות > קרב תא ההדחות (Raw)

| מספר הדחה | מתאבק | מספר כניסה | הודח על ידי | שיטת ההדחה | זמן |
| --- | --- | --- | --- | --- | --- |
| 1 | R-טרות' | 5 | שיימוס | הצמדה | 17:31 |
| 2 | רנדי אורטון | 3 | CM פאנק | הצמדה | 21:33 |
| 3 | שיימוס | 1 | ג'ון מוריסון | הצמדה | 25:16 |
| 4 | ג'ון מוריסון | 2 | CM פאנק | הצמדה | 32:50 |
| 5 | CM פאנק | 6 | ג'ון סינה | הצמדה | 33:12 |
| זוכה | ג'ון סינה | 4 | - | - | 33:12 |
הערות שוליים

↑  האירוע "אין יציאה" באתר הרשמי של ה-WWE בשפה הגרמנית
↑  הסיבה מאחורי שינוי שם האירוע בגרמניה
1 2 3 4  תוצאות תא ההדחות 2011
↑  סינה ניצח בקרב תא ההדחות של Raw
תא ההדחות (2022)

| תא ההדחות (2022)>  הפוסטר הרשמי של האירוע בכיכובו של ברוק לסנר.מידע |
| --- | --- | --- |
ארגון: WWE
מותג(ים): Raw סמאקדאון
תאריך: 19 בפברואר 2022
עיר: ג'דה, ערב הסעודית
אולם: ג'דה סופרדום
מספר צופים: 33,328
שיר (י) הנושא: "Astronaut in the Ocean" בביצוע מאסקד וולף
סדרת אירועי שלם וצפה של ה-WWE
| רויאל ראמבל | תא ההדחות (2022) | Stand & Deliver |
סדרת אירועי תא ההדחות
| 2021 | תא ההדחות (2022) | 2023 |
סדרת אירועי ה-WWE בערב הסעודית
| היהלום שבכתר | תא ההדחות (2022) | — |
תא ההדחות (2022) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית. האירוע כלל את שני המותגים (Raw וסמאקדאון) ונערך ב-19 בפברואר 2022, באולם ג'דה סופרדום שבג'דה, ערב הסעודית. האירוע היה האירוע ה-12 בסדרת אירועי תא ההדחות והוא היה האירוע השביעי תחת הסכם עשר השנים של ה-WWE בערב הסעודית, שנקרא "החזון הסעודי 2030". אירוע זה היה אירוע תא ההדחות הראשון אשר התקיים בערב הסעודית, מחוץ לארצות הברית, והראשון אשר נערך ביום שבת.
שבעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, ברוק לסנר ניצח בקרב תא ההדחות של הגברים וזכה באליפות ה-WWE, בעוד שביאנקה בלאייר ניצחה בקרב תא ההדחות של הנשים אשר זיכה אותה בהזדמנות להתמודד על אליפות הנשים של Raw ברסלמניה 38. עוד ברשימת הקרבות, בקי לינץ' ניצחה את ליטה ושמרה על אליפות הנשים של Raw, ורומן ריינס ניצח את גולדברג בהכנעה טכנית ושמר על האליפות האוניברסלית.
הפקה > רקע

תא ההדחות הוא אירוע שלם וצפה שנערך לראשונה בשנת 2010. האירוע התקיים בכל שנה חוץ משנת 2016, כאירוע של חודש פברואר. הרעיון שעומד מאחורי האירוע הוא שיהיו לו שני קרבות מרכזיים שיתקיימו בתוך מבנה "תא ההדחות" כאשר חגורת האליפות תהיה מוגנת במסגרת קרב זה או שקרב זה יקבע את הטוען לכתר במועד עתידי. האירוע היה האירוע ה-12 בסדרת אירועי תא ההדחות והוא כלל מתאבקים משני המותגים: Raw וסמאקדאון. בנוסף לשידורו באופן בינלאומי בערוץ של ה-WWE Network, זהו היה אירוע תא ההדחות הראשון אשר מועבר בשירות הזרמת המדיה Peacock ברחבי ארצות הברית לאחר התמזגות ערוץ ה-WWE Network עם Peacock במרץ 2021.
בתחילת שנת 2018, ה-WWE החלו בהסכם חוצה פלטפורמות של עשר שנים בינם לבין רשות הספורט הסעודית כאות תמיכה בתוכנית הרפורמית החברתית והכלכלית של המדינה, הנקראת "החזון הסעודי 2030". ב-17 בינואר 2022, האירוע השביעי תחת הסכם זה הוכרז לתא ההדחות, ביום שבת, ה-19 בפברואר 2022 באולם ג'דה סופרדום שבג'דה, ערב הסעודית. אירוע זה היה אירוע תא ההדחות הראשון אשר התקיים בערב הסעודית, מחוץ לארצות הברית, והראשון אשר נערך ביום שבת.
מאז שנת 2011, האירוע משווק בגרמניה בשם "אין יציאה" (בגרמנית: Kein Entkommen), כדי למנוע כל דמיון ואזכור של תאי הגזים ששומשו במהלך השואה במסגרת מלחמת העולם השנייה.
הפקה > עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
באירוע הרויאל ראמבל, בובי לאשלי ניצח את ברוק לסנר וזכה באליפות ה-WWE. בפרק העוקב של התוכנית Raw, בכיר הנהלת ה-WWE, אדם פירס הודיע שלאשלי יגן על אליפות ה-WWE בקרב תא ההדחות באירוע תא ההדחות. לאחר הודעה זו, לסנר יצא אל הזירה במדי הקרב שלו ודרש קרב חוזר מלאשלי בטענה שהאחרון לא זכה בתואר באופן הוגן; לעומת זאת, על פי עצתו של MVP, לאשלי סירב. פירס הודיע הודעה נוספת שלפיה לסנר יהיה אחד מששת המשתתפים בקרב תא ההדחות. מאוחר יותר באותו הערב, סת' "פריקין" רולינס הודיע על כך שהוא יהיה אחד המשתתפים בקרב זה. שלושת המקומות האחרונים נקבעו בקרבות העפלה: אוסטין ת'יאורי, רידל ו-AJ סטיילס העפילו לקרב תא ההדחות לאחר שניצחו את קווין אואנס, אלוף הזוגות של Raw, אוטיס וריי מיסטריו, בהתאמה.
רומן ריינס במקור היה אמור להתמודד נגד גולדברג ברסלמניה 36 באפריל 2020, אך עקב תחילתה של מגפת הקורונה, ריינס הסיר עצמו מהקרב בשל מצבו החיסוני עקב התמודדות עם מחלת הלוקמיה. גולדברג התמודד באותו אירוע מול מתמודד אחר שניצח אותו על התואר. כמעט שנתיים לאחר מכן, ב-4 בפברואר 2022 בפרק של התוכנית סמאקדאון, עם ריינס כאלוף לאחר שזכה בתואר זה בפייבאק באוגוסט 2020, גולדברג הופיע וקרא תיגר על ריינס לקרב על האליפות האוניברסלית באירוע תא ההדחות, אשר הפך רשמי מאוחר יותר.
באירוע Day 1, דרו מקינטייר ניצח את מאדקאפ מוס, שלווה לקרב על ידי האפי קורבין. מאוחר יותר באותו הערב, בזמן שמקינטייר התראיין מאחורי הקלעים, קורבין ומוס תקפו ופצעו את צווארו, מה שדווח על זה שהיה דרוש ניתוח. באירוע הרויאל ראמבל, מקינטייר ערך חזרה מפתיעה מפציעתו במהלך קרב הרויאל ראמבל המסורתי והדיח את קורבין ומוס, לאחר מכן, מקינטייר תקף את רובין ומוס עם מדרגות הזירה לאחר הדחתם. בפרק העוקב של התוכנית סמאקדאון, מקינטייר הצהיר שהוא ימשיך לפגוע בשניים מכיוון שהם כמעט הביאו לקץ את הקריירה שלו. קרב חוזר בין מקינטייר ומוס נקבע לאירוע תא ההדחות. כעבור מספר ימים, נודע שהתניית הקרב החדשה לקרב היא קרב ספירות בכל מקום.
ב-7 בפברואר בפרק של התוכנית Raw, קרב תא ההדחות נשים תוכנן לאירוע, כאשר למנצחת מוענקת ההזדמנות להתמודד על אליפות הנשים של Raw מול בקי לינץ' ברסלמניה 38. ביאנקה בלאייר, ליב מורגן, ריאה ריפלי, דודרופ וניקי A.S.H. הוכרזו לקרב זה, כשמקום אחד נותר פנוי. שבוע לאחר מכן בתוכנית, בלאייר ניצחה בקרב גונטלט אשר קבע את זהות המשתתפת שתיכנס לקרב אחרונה. בנוסף באותו הפרק, לאחר שבועות של פגישות טיפול לאחר שהבובה לילי הושמדה באירוע חוקי אקסטרים, אלכסה בליס השלימה את הפגישה האחרונה שלה והכריזה על עצמה כמשתתפת השישית והאחרונה בקרב תא ההדחות.
אירוע

| --- | --- |

תפקיד:: שם:
צוות השידור באנגלית: מייקל קול
צוות השידור באנגלית: קורי גרייבס
צוות השידור באנגלית: ביירון סקסטון
צוות השידור בערבית: פייסל אלמוסייב
צוות השידור בערבית: ג'וד אלדג'אני
כרוז: מייק רום
שופטים: דנילו אנפיביו
שופטים: ג'סיקה קאר
שופטים: דן אנגלר
שופטים: אדי אורנגו
שופטים: צ'אד פטון
שופטים: ריאן טראן
דארל שארמה: 
מראיין: קווין פטריק
פאנל לפני האירוע: ג'קי רדמונד
פאנל לפני האירוע: מאט קאמפ
פאנל לפני האירוע: פיטר רוזנברג
אירוע > מופע מקדים

המופע המקדים הכיל קרב אחד בודד, ובו ריי מיסטריו (שלווה לקרב על ידי בנו, דומיניק) התמודד מול המיז. במהלך הקרב, המיז השיג כיסא, לעומת זאת, ריי בלם ניסיון עתידי לשימוש בו, כשקפץ עליו בעזרת מהלך הקרוסבאדי. כשמיז ניסה להשתמש בכיסא שוב, דומיניק סיכל את הניסיון, לעומת זאת, המיז העמיד פנים שהוא הותקף על ידי דומיניק. כתוצאה מכך, השופט, שלא היה עירני למתרחש, הרחיק את דומיניק ממתחם הזירה. מנגד, זמן קצר לאחר מכן, ריי ביצע על המיז הצמדה פשוטה על מנת לנצח בקרב. לאחר הקרב, ריי ודומיניק ביצעו על המיז מהלך 619 משותף.
אירוע > קרבות מקדימים

האירוע עצמו נפתח בקרב שבו רומן ריינס (שלווה לקרב על ידי פול היימן) הגן על האליפות האוניברסלית מול גולדברג. בתחילת הקרב, ריינס השליך את גולדברג מחוץ לזירה. השניים נאבקו אחד בשני מחוץ לזירה, שם גולדברג זרק את ריינס אל תוך מעקה הבטיחות. בחזרה בזירה, גולדברג ביצע על האלוף האוניברסלי את מהלך הספיר. בזמן שהוא ניסה לבצע את מהלך הג'קהאמר, ריינס הפך זאת למהלך היורנאגי, שלא הספיק לו על מנת לנצח. ריינס המשיך וביצע על גולדברג את מהלך "אגרוף הסופרמן". בזמן שריינס ניסה לבצע על גולדברג את מהלך הספיר, האחרון חמק מכך וביצע במקום מהלך ספיר משלו. גולדברג ניסה לבצע פעם נוספת את מהלך הג'קהאמר, לעומת זאת, ריינס הפך זאת למהלך חניקת הגיליוטינה, שבעקבותיו גולדברג התעלף. בעקבות זאת, ריינס הוכרז כמנצח בקרב כתוצאה מהכנעה טכנית.
אז, התקיים קרב תא ההדחות של הנשים אשר כלל את אלכסה בליס, ביאנקה בלאייר, דודרופ, ליב מורגן, ניקי A.S.H. וריאה ריפלי, כשהמנצחת בקרב זה קיבלה קרב על אליפות הנשים של Raw ברסלמניה 38. ליב מורגן וניקי A.S.H. היו הראשונות בזירה שהחלו את הקרב. השלישית להיכנס הייתה דודרופ, כשאחריה נכנסה ריפלי. ריפלי רדפה אחר ניקי, כששתיהן טיפסו במעלה הכלוב ונפלו לבסוף על מורגן. ריפלי ביצעה על ניקי את מהלך הסיום שלה, ה-Riptide על מנת להדיח את האחרונה מהקרב. הכניסה החמישית הייתה אלכסה בליס. מורגן הדיחה את דודרופ מהקרב לאחר שביצעה עליה את מהלך הסיטאאוט פאוורבומב. האחרונה להיכנס לקרב הייתה ביאנקה בלאייר, שזכתה בהזדמנות להיכנס אחרונה לאחר שניצחה בקרב הגונטלט בפרק האחרון של Raw לפני קיום האירוע. בלאייר וריפלי ביצעו על מורגן ובליס את מהלך הסופלקס בשהייה באוויר, בהתאמה. בליס ביצעה על מורגן את מהלך הטוויסטד בליס, מהלך שהספיק לה כדי להדיח אותה מהקרב. בלאייר ביצעה על ריפלי את מהלך הסיום שלה, ה-Kiss of Death ולאחר מכן הדיחה אותה. בסיום, בלאייר ביצעה על בליס את אותו המהלך כדי לנצח בקרב ולקבל בתמורה קרב על אליפות הנשים של Raw ברסלמניה 38.
בקרב שבא לאחר מכן, נעמי ורונדה ראוזי התמודדו בקרב זוגות מול אלופת הנשים של סמאקדאון, שארלוט פלייר ובכירת הנהלת ה-WWE, סוניה דוויל בהתניה שלפיה ראוזי תתאבק עם יד קשורה מאחורי גבה. בסיום, ראוזי גרמה לדוויל להיכנע לאחר שביצעה עליה מהלך בריח, מהלך שהעניק לה ולנעמי את הניצחון בקרב.
בקרב הרביעי, דרו מקינטייר התמודד מול מאדקאפ מוס (שלווה לקרב על ידי ברון קורבין) בקרב ספירות בכל מקום. בסיום, מקינטייר השיג את הניצחון בקרב לאחר שביצע על מוס את מהלך הסיום שלו, ה-Claymore Kick.
בקרב הלפני אחרון, בקי לינץ' הגנה על אליפות הנשים של Raw נגד ליטה. לינץ' ניצחה בקרב לאחר שביצעה על ליטה את מהלך המנהנדל סלאם, שהספיק לה על מנת לשמור על התואר.
לפני הקרב המרכזי, בזמן הגעתם של ה-Viking Raiders (אריק ואיבר) לקרב על אליפות הזוגות של סמאקדאון שלהם מול אלופי הזוגות, האוסוס (ג'יי אוסו וג'ימי אוסו), האחרונים תקפו אותם לפני תחילת הקרב; קרב שבסופו של דבר לא התקיים.
אירוע > הקרב המרכזי

בקרב המרכזי, בובי לאשלי הגן על אליפות ה-WWE בקרב תא ההדחות נגד AJ סטיילס, אוסטין ת'יאורי, ברוק לסנר, רידל וסת' "פריקין" רולינס. ת'יאורי ורולינס פתחו את הקרב כראשונים. רולינס ביצע על ת'יאורי את מהלך הבאקל בומב על התא שבו היה נמצא לאשלי. המכה שספג לאשלי גרמה לו להיות מלווה על ידי הצוות הרפואי אל מאחורי הקלעים, כאשר דווח על הדחתו מהקרב. השלישי להיכנס היה רידל, כשאחריו נכנס AJ סטיילס. הכניסה החמישית הייתה אמורה להיות של אלוף ה-WWE, לאשלי, לעומת זאת, מכיוון שהוא הוסר מהקרב, לסנר שהיה חסר סבלנות לחכות לתורו בסבלנות, שבר את התא שלו ונכנס אל הקרב מוקדם מהרגיל. לסנר ביצע את מהלך הסיום שלו, ה-F5 על רולינס, סטיילס ורידל והדיח אותם זה אחר זה. לאחר שספג מהלך מתחת לחגורה ו-DDT מת'יאורי, שלא הספיקו לו על מנת להפוך לאלוף החדש, לסנר ביצע על האחרון את מהלך ה-F5 מאחד מגגות התא. לאחר מכן, לסנר הצמיד את ת'יאורי לניצחון, שהקנה לו זכייה מספר שביעית בתואר. זכייה זו הפכה אותו לזוכה הרויאל ראמבל הראשון שזוכה באליפות עולם לפני רסלמניה. לאחר הזכייה, הוכרז שהקרב המתוכנן בין לסנר לאלוף האוניברסלי, רומן ריינס יהיה כעת קרב "המנצח זוכה בהכל".
תוצאות

| מס' | תוצאות | התניות | זמן |
| --- | --- | --- | --- |
| P1 | ריי מיסטריו ניצח את המיז | קרב יחידים | 08:20 |
| 2 | רומן ריינס (א) (עם פול היימן) ניצח את גולדברג בהכנעה טכנית | קרב יחידים על האליפות האוניברסלית | 06:00 |
| 3 | ביאנקה בלאייר ניצחה את אלכסה בליס, דודרופ, ליב מורגן, ניקי A.S.H. וריאה ריפלי | קרב תא ההדחות נשים אשר קבע את הטוענת לכתר לאליפות הנשים של Raw ברסלמניה 38 | 15:45 |
| 4 | נעמי ורונדה ראוזי ניצחו את שארלוט פלייר וסוניה דוויל בהכנעה | קרב זוגות | 09:15 |
| 5 | דרו מקינטייר ניצח את מאדקאפ מוס (עם האפי קורבין) | קרב ספירות בכל מקום | 09:00 |
| 6 | בקי לינץ' (א) ניצחה את ליטה | קרב יחידים על אליפות הנשים של Raw | 12:15 |
| 7 | האוסוס (ג'יי אוסו וג'ימי אוסו) (א) נגד ה-Viking Raiders (אריק ואיבר) הסתיים ללא הכרעה | קרב זוגות על אליפות הזוגות של סמאקדאון | 00:00 |
| 8 | ברוק לסנר ניצח את בובי לאשלי (א), AJ סטיילס, אוסטין ת'יאורי, רידל וסת' "פריקין" רולינס | קרב תא ההדחות על אליפות ה-WWE | 14:55 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
תוצאות > קרב תא ההדחות של הנשים

| מספר הדחה | מתאבק | מספר כניסה | הודח על ידי | שיטת ההדחה | זמן |
| --- | --- | --- | --- | --- | --- |
| 1 | ניקי A.S.H. | 1 | ריאה ריפלי | הצמדה | 06:20 |
| 2 | דודרופ | 3 | ליב מורגן | הצמדה | 08:50 |
| 3 | ליב מורגן | 2 | אלכסה בליס | הצמדה | 12:10 |
| 4 | ריאה ריפלי | 4 | ביאנקה בלאייר | הצמדה | 12:45 |
| 5 | אלכסה בליס | 5 | ביאנקה בלאייר | הצמדה | 15:45 |
| זוכה | ביאנקה בלאייר | 6 | - | - |  |
תוצאות > קרב תא ההדחות של הגברים

| מספר הדחה | מתאבק | מספר כניסה | הודח על ידי | שיטת ההדחה | זמן |
| --- | --- | --- | --- | --- | --- |
| 1 | בובי לאשלי (א) | לא היה כשיר להתחרות | לא היה כשיר להתחרות | לא היה כשיר להתחרות | לא היה כשיר להתחרות |
| 2 | סת' רולינס | 2 | ברוק לסנר | הצמדה | 09:50 |
| 3 | רידל | 3 | ברוק לסנר | הצמדה | 10:05 |
| 4 | AJ סטיילס | 4 | ברוק לסנר | הצמדה | 11:00 |
| 5 | אוסטין ת'יאורי | 1 | ברוק לסנר | הצמדה | 14:55 |
| זוכה | ברוק לסנר | 5 | - | - |  |
הערות שוליים

↑  ארגון ה-WWE חוזר לג'דה לכבוד אירוע תא ההדחות ב-19 בפברואר
↑  האירוע "אין יציאה" באתר הרשמי של ה-WWE בשפה הגרמנית
↑  הסיבה מאחורי שינוי שם האירוע בגרמניה
↑  ריי מיסטריו נגד המיז
↑  ריינס יגן על האליפות האוניברסלית נגד גולדברג
↑  קרב תא ההדחות אשר יקבע את הטוענת לכתר לאליפות הנשים של Raw ברסלמניה 38
↑  דרו מקינטייר נגד מאדקאפ מוס
↑  לינץ' תגן על אליפות הנשים של Raw נגד ליטה
↑  האוסוס יגנו על אליפות הזוגות של סמאקדאון נגד ה-Viking Raiders
↑  לאשלי יגן על אליפות ה-WWE בקרב תא ההדחות
תעשיות כבדות קווסאקי

| --- | --- |


 נתונים כלליים
 סוג:  תאגיד בינלאומי
 בורסה:  הבורסה לניירות ערך בטוקיו (7012) 
 מוטו:  .Let the good times roll
 מייסדים:  שוזו קוואסקי
 תקופת הפעילות:  1896–הווה (כ־128 שנים)
 מיקום המטה:  Kobe Crystal Tower 
 משרד ראשי:  קובה, יפן
 ענפי תעשייה:  תעשיית המכונות 
 מוצרים עיקריים:  אופנועים, טרקטורונים, אופנועי ים, רכבות, רובוטים תעשייתיים, מטוסים, תחנות כוח
 הכנסות:  1,322 מיליארד ין יפני (2006)
 רווח:  16 מיליארד ין יפני (2006)
 נשיא:  מאסמוטו טאזאקי
 עובדים:  28,992 (2006)
  
 www.khi.co.jp
 
תעשיות כבדות קווסאקי בע"מ (ביפנית: 川崎重工業株式会社, Kawasaki Jūkōgyō Kabushiki-kaisha) הוא תאגיד בינלאומי שבסיסו ביפן. הוא נוסד ב-1896 על ידי שוזו קווסאקי.
מוצרי הצריכה המוכרים של התאגיד הם אופנועים, טרקטורונים ואופנועי ים. התאגיד מייצר גם טרקטורים, רכבות, רובוטים תעשייתיים וציוד תעופה וחלל כולל מטוסים צבאיים.
"תעשיות כבדות קווסאקי" בנתה 4 דגמי קרונות: "452-2", 452-3", "452-4", "452-5" מסוג סטאר21 (רכבת שינקנסן נסיונית מסוג 952/953  שפותחה בשנת 1992 על ידי חברת הרכבות המזרחית יפן כדי לבדוק את הטכנולוגיה שתשולב בדור הבא).
ראו גם

קווסאקי (אופנועים)
תיוודאר קוסטקה צ'ונטווארי

| --- | --- |

דיוקן עצמי
 לידה:  5 ביולי 1853 סבינוב, ממלכת הונגריה 
 פטירה:  20 ביוני 1919 (בגיל 65) בודפשט, הרפובליקה הסובייטית ההונגרית 
 מקום קבורה:  בית הקברות קרפשי 
 תחום יצירה:  ציור 
 זרם באמנות:  אקספרסיוניזם 
 חתימה:   
 
תיוודאר קוסטקה צ'ונטווארי (בהונגרית: Csontváry Kosztka Tivadar; 5 ביולי 1853 –  20 ביוני 1919), צייר הונגרי שהיה חלק מתנועת האוונגרד באמנות בראשית המאה ה-20. פעל בעיקר בבודפשט, והוא מהאמנים ההונגרים הראשונים שהתפרסמו בכל אירופה. יצירותיו מוצגות בגלריה הלאומית של הונגריה בבודפשט, במוזיאון צ'ונטווארי בפץ', במוסדות ציבורים, ובאוספים פרטיים ברחבי העולם. המחיר הגבוה ביותר בו נמכרה יצירה שלו (נכון ל-2014) הוא יותר ממיליון אירו עבור "פגישתם של האוהבים" מ-1902.
ביוגרפיה

צ'ונטווארי נולד בקישסבן (Kisszeben) שבמחוז שרוש בממלכת הונגריה (כיום סבינוב, Sabinov, סלובקיה), לאב שייתכן כי היו לו שורשים פולניים ולאם ממוצא גרמני. כילד למד לדבר סלובקית וגרמנית, אך החשיב את עצמו הונגרי גאה. צ'ונטווארי היה רוקח עד שנות העשרים לחייו.
בשעות אחר הצהריים ב-1 באוקטובר 1880 חווה חזון מיסטי, בו שמע קול שאומר "אתה תהיה צייר גדול, גדול יותר מרפאל". חזון זה גרם לו לצאת למסעות ברחבי אירופה, ובמהלכם ביקר בגלריות של הוותיקן וחזר להונגריה לעבוד כרוקח על-מנת להמשיך לממן מסעות. ב-1890 יצא למסע ארוך במהלכו ביקר בפריז, איטליה, יוון, צפון אפריקה, לבנון, ארץ ישראל, מצרים וסוריה. בהשפעת המסע הזה צייר ציורים רבים, חלקם גדולים מבחינת גודלם הפיזי.
את עבודותיו המשמעותיות ביותר צייר בין השנים 1903–1909 והציג בפריז ב-1907. מבקרים רבים במערב אירופה הכירו בכישוריו, אך בהונגריה נחשב עוף מוזר בשל נטיותיו לצמחונות ולפציפיזם, התנגדותו לעישון ולשתיית אלכוהול, ועוד. ישנם ביוגרפים שלו המייחסים לו סכיזופרניה. הוא מת ב-20 ביוני 1919 בבודפשט. רק לאחר מותו זכה בהונגריה להכרה ולהבנה של ציוריו פורצי הדרך.
צ'ונטווארי צייר יותר ממאה ציורים. אחד המפורסמים והמזוהים ביותר אתו הוא "הארז הבודד". הציורים מתכתבים עם פוסט-אימפרסיוניזם ואקספרסיוניזם, אבל מכיוון שהיה אוטודידקט, קשה לשייך אותו בבירור לסגנון ספציפי. הוא הזדהה כצייר ב"דרך השמש" (sunway), מונח פרי המצאתו.
גלריה

הארז הבודד, 1907
פגישת האוהבים, 1902
אביב במוסטאר, 1903, מוזיאון צ'ונטווארי בפץ'
דייג זקן, 1902
חורבות תיאטרון יווני בטאורמינה, 1905, הגלריה הלאומית של הונגריה
אנשים עוברים על גשר, 1901 .
קסטלמארה די סטביה, 1902.
מפל בשאפהאוזן 1903
פרשי הים, 1909
הכותל המערבי בירושלים, 1904
באר מרים בנצרת
הר הזיתים בירושלים,1905
תורה מן השמים

תורה מן השמים היא אמונה מרכזית ביהדות (וכן בנצרות ובאסלאם), כנאמר בתורה על עצמה, לפיה משה קיבל את התורה והמצוות מאת האלוהים במעמד הר סיני, העלה אותה על הכתב בצורת ספר תורה ומסרה לעם ישראל. האמונה מתייחסת הן לגבי התורה שבכתב, שהועתקה אות באות על ידי משה מפי האלוהים, והן לגבי התורה שבעל פה, כלומר פירושי וביאורי התורה, שניתנו למשה בעל פה כמקשה אחת עם התורה שבכתב והוא לימד אותם לתלמידיו ולעם ישראל במשך ארבעים שנות שהותם במדבר לאחר יציאת מצרים ומתן תורה.
אמונה זו נחשבת לאחת מעיקרי האמונה היהודית וככזו היא זוכה להתייחסות רבה במקורות היהודיים, בדברי חז"ל ובהגות. שמירה על האמונה בעקרון תורה מן השמים היא המאפיין המרכזי של היהדות האורתודוקסית, והפילוג בינה לזרמים אחרים נסוב בראש ובראשונה על כך.
פירוש העיקרון של תורה מן השמים

במשנה במסכת סנהדרין נמנה "האומר אין תורה מן השמים" בין אלו שאין להם חלק לעולם הבא, דבר המבטא את חשיבותה הרבה של אמונה זו ביהדות..
הרמב"ם, בכותבו על יסודות הדת, מבאר את כוונת העיקרון 'תורה מן השמים':
"היסוד השמיני: היות התורה מן השמים, והוא שנאמין כי כל התורה הזאת הנתונה על ידי משה רבנו ע"ה, שהיא כולה מפי הגבורה, כלומר, שהגיעה אליו כולה מאת ה' יתברך... וכי הוא [משה רבנו] היה כמו סופר שקוראים לו והוא כותב כל מאורעות הימים, הסיפורים והמצוות [שלא ניסח את התורה בעצמו, אלא קבל אותה מנוסחת וכתב מה שקבל], ולפיכך נקרא "מחוקק"...כי הכל מפי הגבורה, והכל תורת ה' תמימה טהורה וקדושה אמת.... וזהו עניין "אין תורה מן השמים": אמרו חכמים ז"ל, הוא המאמין שכל התורה מפי הגבורה, חוץ מן הפסוק הזה, שלא אמרו הקב"ה אלא משה מפי עצמו... אלא: כל דיבור ודיבור מן התורה יש בהן חכמות ופלאים למי שמבין אותם, ולא הושגה תכלית חכמתם, ארוכה מארץ מידה ורחבה מני ים. ואין לאיש אלא להלך בעקבות דוד משיח לאלוקי יעקב, שהתפלל "גל עיני ואביטה נפלאות מתורתך"
וכמו כן פירוש התורה המקובל [-פירוש המצוות שהתקבל דור מפי דור] גם כן מפי הגבורה. וזה שאנו עושים היום מתבנית הסוכה ולולב ושופר וציצית ותפילין וזולתם, הוא בעצמו התבנית אשר אמר השם יתברך למשה, והוא אמר לנו, והוא נאמן בשליחותו, והמאמר המורה על היסוד הזה, הוא מה שנאמר (במדבר טז) "ויאמר משה בזאת תדעון כי ה' שלחני לעשות כל המעשים האלה כי לא מלבי".
.
על פי הרמב"ם הביטוי "מן השמים" מבטא את המופלאות של התורה, שהיא חכמתו של הקב"ה, ולא חכמה אנושית, ולו של חכם גדול ככל שיהיה, ואפילו לא משה רבנו. התורה היא חכמה מופלאה ואין סופית של הקב"ה.
הרמב"ם כתב ב'יסוד התשיעי', בהמשך ל'יסוד השמיני' של תורה מן השמים:
היסוד התשיעי: ההעתק, והוא כי התורה הזאת מועתקת מאת הבורא השם יתברך לא מזולתו, ועליה אין להוסיף וממנה אין לגרוע לא בתורה שבכתב ולא בתורה שבעל פה, שנאמר "לא תוסיף עליו ולא תגרע ממנו".
חז"ל ניסחו טיעונים להמחשת אמיתות "תורה מן השמים". לדוגמה:
אָמַר רַב חָנָן בַּר רָבָא: ”הַשְּׁסוּעָה” (דברים, י"ד, ז') – בְּרִיָּה בִּפְנֵי עַצְמָהּ הִיא, שֶׁיֵּשׁ לָהּ שְׁנֵי גַבִּין וּשְׁנֵי שִׁדְרָאוֹת; וְכִי מֹשֶׁה רַבֵּינוּ קִנִּיגִי (=צַיָּד) הָיָה, אוֹ בַּלִּיסְטְרִי (=קַשָּׁת) הָיָה? מִכָּאן תְּשׁוּבָה לָאוֹמֵר אֵין תּוֹרָה מִן הַשָּׁמַיִם!
הטיעון הוא שמכך שמשה כתב בתורה מידע בו לכאורה לא היה אמור להחזיק בהתחשב בנסיבות ההיסטוריות, משתמע שכוח עליון העביר לו את המידע שנכתב בתורה.
פירוש העיקרון של תורה מן השמים > תיאור מותו של משה

למרות המסורת שאת התורה כתב משה מפי האלוהים, מ'בראשית ועד לעיני כל ישראל' ישנה מחלוקת בחז"ל לגבי שמונת הפסוקים האחרונים בתורה, בהם מדובר אודות מיתתו של משה עצמו, מי כתבם, כאשר הדעה הסוברת שמשה עצמו כתבם, נשענת על הטענה, שלא ייתכן שספר התורה חסר אות אחת, כדלהלן:
אָמַר מָר: יְהוֹשֻע כָּתַב סִפְרוֹ וּשְׁמוֹנָה פְּסוּקִים שֶׁבַּתּוֹרָה. תַּנְיָא כְּמַאן דְּאָמַר: שְׁמוֹנָה פְּסוּקִים שֶׁבַּתּוֹרָה יְהוֹשֻע כְּתָבָן, דְּתַנְיָא: ”וַיָּמָת שָׁם מֹשֶׁה עֶבֶד יְהוָה” (דברים, ל"ד, ה') – אֶפְשָׁר מֹשֶׁה מֵת וְכָתַב "וַיָּמָת שָׁם מֹשֶׁה"? אֶלָּא, עַד כָּאן כָּתַב מֹשֶׁה, מִכָּאן וְאֵילָךְ כָּתַב יְהוֹשֻע, דִּבְרֵי רַבִּי יְהוּדָה, וְאָמְרִי לָהּ רַבִּי נְחֶמְיָה. אָמַר לוֹ רַבִּי שִׁמְעוֹן: אֶפְשָׁר סֵפֶר תּוֹרָה חָסֵר אוֹת אַחַת? וּכְתִיב: ”לָקֹחַ אֵת סֵפֶר הַתּוֹרָה הַזֶּה” (דברים, ל"א, כ"ו). אֶלָּא, עַד כָּאן הַקָּדוֹשׁ בָּרוּךְ הוּא אוֹמֵר וּמֹשֶׁה אוֹמֵר וְכוֹתֵב, מִכָּאן וְאֵילָךְ הַקָּדוֹשׁ בָּרוּךְ הוּא אוֹמֵר וּמֹשֶׁה כּוֹתֵב בְּדֶמַע, כְּמוֹ שֶׁנֶּאֱמַר לְהַלָּן: ”וַיֹּאמֶר לָהֶם בָּרוּךְ, מִפִּיו יִקְרָא אֵלַי אֵת כָּל הַדְּבָרִים הָאֵלֶּה, וַאֲנִי כֹּתֵב עַל הַסֵּפֶר בַּדְּיוֹ” (ירמיה, ל"ו, י"ח).
רבינו בחיי בפירושו על התורה חולק על אבן עזרא הסובר שיהושע כתב פסוקים אלו בנבואה:
כתב החכם רבי אברהם ז"ל, לפי דעתי כי מזה הפסוק ואילך כתב יהושע כי אחר שהלך משה לא ירד, ובדרך נבואה כתב אותו, והעד ויראהו השם, גם ויאמר השם אליו, גם ויקבור אותו ע"כ, הוצרך לפרש כן לפי שקשה בעיניו שיכתוב משה מיתתו וקבורתו, ואינו אמת ואין פירושו נכון, אבל הנכון להאמין והקבלה האמיתית שיש לנו, כי משה כתב התורה כולה מבראשית עד לעיני כל ישראל, הכל מפי הגבורה, והנה משה כמעתיק מספר קדמון מתחילה ועד סוף אות באות, וזו היא דעת רבי מאיר שאמר אפשר ספר תורה חסר אות אחת וכו'.
גם רבי חיים בן עטר בספרו אור החיים על התורה מתייחס לעניין זה, וכותב:
”עַד הַיּוֹם הַזֶּה” (דברים, ל"ד, ו'). הֵם דִּבְרֵי ה' שֶהָיָה אוֹמֵר וּמֹשֶׁה כּוֹתֵב, וּכְמוֹ כֵן מַאֲמָרִים הַקּוֹדְמִים לָזֶה ”וַיָּמָת שָׁם מֹשֶׁה” (דברים, ל"ד, ה') ”וַיִּקְבֹּר אֹתוֹ” (דברים, ל"ד, ו'). וְרָאִיתִי לְהָראב"ע שֶׁכָּתַב שֶׁיְּהוֹשֻעַ כָּתַב כֵּן, וְאֵין רָאוּי לִכְתֹּב כַּדְּבָרִים הָאֵלֶּה בִּפְשָׁטֵי הַכְּתוּבִים שֶׁמֹּשֶׁה לֹא הִשְׁלִים הַסֵּפֶר תּוֹרָה כְּשֶׁמְּסָרוֹ לַלְּוִיִּם, שֶׁבְּאָזְנַי שָׁמַעְתִּי מִבְּנֵי עַמֵּנוּ מִסְתַּבְּכִים בְּדָבָר זֶה וּמִסְתַּעֲפִים מִזֶּה כְּפִירָה בַּתּוֹרָה, וְזוֹ הִיא טַעֲנַת הָעַכּוּ"ם שֶׁמִּבְּנֵי יִשְׂרָאֵל תִּקְּנוּ הַמִּכְתָּב וְנִמְצָא בָּהּ מַה שֶּׁלֹּא הָיָה וְלֹא הָיָה מַה שֶּׁהָיָה, וְיִשְׁתַּקַּע הַדְּבָרִים וְדוֹמֵיהֶם הֲסֵבִּי עֵינַיִךְ מִנֶּגְדָּם, וְהָעִקָּר שֶׁכָּל הַסֵּפֶר תּוֹרָה כְּתָבוֹ מֹשֶׁה וּכְאוֹמְרָם הִשְׁלִימוֹ ”בְּדֶמַע” (מסכת בבא בתרא, דף ט"ו, עמוד א').
השגות על הזיהוי של "תורה מן השמים" עם "שכינה מדברת מתוך גרונו של משה"

בניגוד לדעה הרווחת לפיה כתב משה רבנו את התורה מראשיתה ועד סופה, היו פרשנים אחדים שסברו כי בתורה ישנם פסוקים שלא כתבם משה. בין אלו, בולט במיוחד פירושו על התורה של רבי אברהם אבן עזרא, שהרחיב את שיטת רבי יהודה וטען שכמה פסוקים נוספים קודם "וימת שם משה" נכתבו אף הם על ידי יהושע. יש שטענו שלדעת האבן עזרא ישנם עוד קטעים שנוספו לאחר חתימת התורה בידי משה, זאת על פי רמזים שלטענתם השאיר האבן עזרא בכתביו. אך ישנם עוד פרשנים, פחות ידועים, למשל:
בספר פרושי התורה - ליקוט של פירושים למקרא שיש שייחסו לרבי יהודה החסיד העלה סברה, לדוגמה, שדוד המלך העביר את תוכן שירת באר מרים שנאמרה על ידי משה רבנו בזמן ההתרחשות הנ"ל המתוארת בספר במדבר, פרק כ"א, פסוק י"ז, ולא מסרה ה' למשה להכניסה בחומש, אלא נשמרה שירה זו במסורת ישראל, והכניסה דוד לספר תהלים, פרק קל"ו.
רבי שלמה בן רבי שמואל הצרפתי (מתלמידי רבי יהודה החסיד), בעקבות פירושו של אבן עזרא, מייחס לתיבה "עזאזל" המופיעה בספר ויקרא, פרק ט"ז, פסוקים ח'–י' גיזרון ארמי ומבאר: "אל תתמה על מה שכתב בתורה לשון ארמי, מפני... שלא אמר משה זה הפסוק אלא אחר כתבו. ואל תתמה על מה שאני אומר אחר כתבו, 'כי יש לו חברים במקרא', כלומר הרבה יש שלא אמר משה רבנו".
בנוסף לאפשרות שכותבים אחרים מלבד משה השתתפו בעריכת התורה, נודעה דעה לפיה ספר דברים לא נכתב "ישירות מפי הגבורה" אלא במדרגת נבואה נמוכה יותר.
אָמַר אַבַּיֵי: לֹא שָׁנוּ אֶלָּא בַּקְּלָלוֹת שֶׁבְּתוֹרַת כֹּהֲנִים, אֲבָל קְלָלוֹת שֶׁבְּמִשְׁנֵה תוֹרָה פּוֹסֵק. מַאי טַעְמָא? הַלָּלוּ בִּלְשׁוֹן רַבִּים אֲמוּרוֹת וּמֹשֶׁה מִפִּי הַגְּבוּרָה אֲמָרָן, וְהַלָּלוּ בִּלְשׁוֹן יָחִיד אֲמוּרוֹת, וּמֹשֶׁה מִפִּי עַצְמוֹ אֲמָרָן.